      Z A P I S N I K

                sa 33. sjednice Vijeća Gradske  četvrti Stenjevec
održane 25. Veljače   2020.
 Sjednica se održava u prostorijama PU Susedgrad, dvorana na 3. katu s početkom u 18,00 sati.  
Sjednicom predsjedava predsjednik VGČ Stenjevec Željko Jeger.
Evidentiranjem članova utvrđeno je da je nazočno18 članova Vijeća. 
NAZOČNI : Željko Jeger, Jure Šarić, Vlado Kovačević, Domagoj Duvančić, Dominko Filipović, Gordana Osman,  Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Mojmir Šoić, Slaven Imre, Davor Stanković, Zoran Perić, Ivan Zelenić, Marko Sladoljev
NENAZOČNI: nema
OSTALI NAZOČNI:  Vinko Butigan – predsjednik VMO Matija Gubec, Jasna Mrkoci – članica VMO Matija Gubec, Dragutin Roginić – član VMO Matija Gubec, Davor Lekić – član VMO Stenjevec – jug,  Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent
Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 32. sjednice VGČ Stenjevec. 
Tomislav Palac dao je primjedbu da nije zabilježeno točno vrijeme njegovog dolaska na sjednicu pa je zamolio da se to ispravi. 
Jure Šarić naveo je da u njegovoj raspravi na stranici 4. umjesto riječi „smatra“ treba napisati „nada se“ kako se konstatacijom ne bi prejudicirao stav oko suglasnosti Vijeća.  

Predsjednik je predložio verifikaciju zapisnika s predloženom nadopunom. 
Konstatira se da je jednoglasno s 18 glasova „za“ verificiran Zapisnik  s 32. sjednice. 

Predsjednik je iznio prijedlog dnevnog reda i otvorio raspravu. 

Zoran Perić predložio je nadopunu dnevnog reda točkom : „Predstavljanje predmeta ogranizirano divlje odlagalište otpada“.

Predsjednik je zaključio raspravu i predložio glasovanje o dnevnom redu s predloženom nadopunom.  

Konstatira se da je jednoglasno s 18 glasova „za“  usvojen slijedeći:

DNEVNI RED
6. Izvještaj o radu Vijeća Gradske četvrti Stenjevec za 2019.

7. Program rada Vijeća Gradske četvrti Stenjevec za 2020.

8. Prijedlog Plana utroška sredstava s pozicije 3299- Ostali nespomenuti rashodi poslovanja za Vijeće Gradske četvrti

9. Prijedlog zaključka o izmjeni granica Mjesnog odbora ¨Matija Gubec¨

10. Prijedlog zaključka o izmjeni naziva Mjesnog odbora ¨Matija Gubec¨

11. Prometna problematika na području Gradske četvrti Stenjevec

12. Predstavljanje predmeta organizirano ilegalno odlagalište otpada

13. Informacije, pitanja i prijedlozi

Ad/ 1.
Izvještaj o radu Vijeća Gradske četvrti Stenjevec za 2019. 

Predsjednik je naveo da je u izvještaju pobrojano sve što se napravilo tijekom godine. Otvorio je raspravu. Konstatira da nema prijavljenih za raspravu i predlaže glasovanje o Izvještaju. 

Konstatira se da je većinom glasova i to sa 16 glasova „za“ i 2 „suzdržana“ usvojen Izvještaj o radu Vijeća Gradske četvrti Stenjevec za 2019.  i nalazi se u prilogu Zapisnika. 

Ad/2. 
Program rada vijeća Gradske četvrti Stenjevec za 2020. 
Predsjednik je otvorio raspravu. Nije bilo prijavljenih za raspravu. Stavio je prijedlog na glasovanje. 

Konstatira se da je većinom glasova i to sa 16 glasova „za“ i 2 „suzdržana“ usvojen Program rada vijeća Gradske četvrti Stenjevec za 2020. i nalazi se u prilogu Zapisnika. 

Ad/3.
Prijedlog Plana utroška sredstava s pozicije 3299 – Ostali nespomenuti rashodi poslovanja za Vijeće Gradske četvrti 

Predsjednik je otvorio raspravu o prijedlogu Zaključka. 

Jure Šarić zamolio je kratko pojašnjenje kako bi znali o čemu se radi. 

Kristina Starčević navela je da je na poziciji ONR osigurano 200.000,00 kn. Vijeće može odobravati sredstva samo Udrugama čiji je osnivač Grad Zagreb. Ostali dio koristio bi se za društvena, kulturna, sportska i druga događanja kako npr. Dan mjesnog odbora i sl. ukoliko ih ima i za protokolarne potrebe, vijence i cvijeća za polaganja prilikom obilježavanja obljetnica kao i do sad.

Zoran Šplajt postavio je upit da li se sredstva mogu utrošiti za finaciranje za izvođače programa za kulturna događanja za građane. Vijeća imaju prostore ali nemaju sredstava kako bi se platili izvođači. 

Kristina Starčević navela je da Grad ne može plaćati izvođače, ali ovisno o situaciji može se uvijek pitati u Gradu što se sve može financirati iz tih sredstava. 

Jure Šarić naveo je da stavka za kulturna događanja nema smisla ako se ne može financirati događanja koja bi Vijeće htjelo. Treba pojasniti što bi se moglo financirati iz tih sredstava. 

Vladimir Andrić predložio je da se izmijeni način raspodjele sredstava izmijeni i da se poveća stavka 2. na 80.000,00 kn, a stavka 3. umanji na 100.000,00 kn. 

Predsjednik je zaključio raspravu i predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći: 

ZAKLJUČAK

O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

I.
Vijeće Gradske četvrti  Stenjevec na poziciji 204  3299 OSTALI NESPOMENUTI RASHODI POSLOVANJA  Gradske četvrti Stenjevec za 2020. ima 200.000,00 kn.
II.
Vijeće Gradske četvrti Stenjevec predlaže utrošak sredstava iz točke I. ovog zaključka na sljedeći način:

1. Protokolarne potrebe i nepredviđeni troškovi 


20.000,00 kn

2. Društvena, kulturna, sportska i druga događanja                               80.000,00 kn

3. Za ustanove kojima je osnivač Grad Zagreb

                      100.000,00 kn













         







 UKUPNO      200.000,00 kn

III.  Daje se ovlaštenje predsjedniku Vijeća Gradske četvrti Stenjevec da u ime Vijeća tijekom godine iz Razdjela Proračuna Grada Zagreba 0502, na poziciji 204-3299 „Ostali nespomenuti rashodi poslovanja“ za 2020. Odobrava plaćanja od 700,00 kn. 

       O potpisanim odobrenjima predsjednik Vijeća će izvijestiti Vijeće. 

IV. Ovaj će program biti dostavljen Gradskom uredu za mjesnu samoupravu. 

Ad/4.

Prijedlog Zaključka o izmjeni granica Mjesnog odbora „Matija Gubec“

Predsjednik je otvorio raspravu i dao je riječ gostima iz VMO Matija Gubec. 

Vinko Butigan naveo je da je to prijedlog i prošlog saziva Vijeća i sad se samo slijedi procedura. 

Postoji prirodna granica koju bi trebalo slijediti, Črnomercu pripada područje koje ne koristi i ne održava već to rade građani GČ Stenjevec te bi bilo logično da se granica izmijeni. 
 Zoran Šplajt naveo je da je problematika tog područja prepoznata prije dva mandata. Taj se prostor financira iz PKA VGČ Stenjevec i nema nikakve logike da se granica ne promijeni. 

Vladimir Andrić naveo je da je potrebno da se o tome izjasne vijeća gradskih četvrti, taj dio je potreban Gradskoj četvrti Stenjevec zbog željezničke stanice. 

Zoran Šplajt naveo je da su se predsjednici vijeća mjesnih odbora i gradskih četvrti s tog područja usuglasili oko promjene granice ali se to nije moglo provesti jer je potrebno mijenjati Statut . 

Predsjednik je naveo da se treba razgovarati s predstavnicima VGČ Črnomerec. 

Jure Šarić naveo je da podržavaju inicijativu izmjene granice i sve što ide u cilju olakšanja rada i života ljudi u mjesnom odboru i da se ove nelogičnosti isprave. Vijeće se treba usuglasiti s prijedlogom i podržavaju ovaj prijedlog. 

Predsjednik je zaključio raspravu i predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s Zaključkom Mjesnog odbora ¨Matija Gubec¨, KLASA: 026-02/19-002/2417; URBROJ: 251-06-11-1402-19-10, od 27. prosinca 2019., kojim se inicira promjena granice Mjesnog odbora ¨Matija Gubec¨.
Ad/5.
Prijedlog zaključka o izmjeni naziva Mjesnog odbora Matija Gubec 

Predsjednik je dao članici VMO Matija Gubec Jasni Mrkoci riječ kako bi obrazložila prijedlog promjene naziva VMO.

Jasna Mrkoci navela je da su građani pokrenuli inicijativu za izmjenu imena VMO Matija Gubec u VMO Donja Kustošija zato jer se to područje oduvijek tako zvalo. Većina mjesnih odbora ima naziv po teritorijalnoj osnovi. Sakupljeno je 120 potpisa potpore. 

Vinko Butigan naveo je da većina građana misli da VMO nije prepoznat po nazivu „Matija Gubec“. Većina članova VMO-a koji su stalno u kontaktu s građanima je za promjenu imena. Bio je kratak rok te je prikupljeno malo potpisa. 

Davor Stanković naveo je da ne bi trebalo postupak promjene imena raditi na brzinu. Trebalo bi uzeti dva, tri mjeseca vremena i to dobro pripremiti. 

Jasna Mrkoci smatra da promjena imena ne bi trebala predstavljati problem jer ime Donja Kustošija datira još iz 1880. 

Vladimir Ferdelji naveo je da jedini problem može biti da većina građana to ne želi. Prikupljeno je premalo potpisa. 

Zoran Šplajt naveo je da podržava tu inicijativu iz povijesnih, kulturoloških i emotivnih razloga zato što je Kutošija nekad bila i općina, prije Stenjevca i Črnomerca i zahvaćala je veliko područje od Vrapča do Jaruna. Kustošija postaje sve manja i manja i polako gubi svoj identitet. Treba provjeriti da li su i ostali građani za to. Treba utvrditi način na koji se to treba odraditi. 
Ivan Zelenić naveo je da je to hvale vrijedna inicijativa i ta to treba češće raditi u Gradu Zagrebu. Smatra da se toponimi stari nekoliko stotina godina ne bi trebali mijenjati u imena osoba. Točan povijesni i izvorni  naziv bio bi „Dolnja Kustošija“. 

Marko Milanović Litre naveo je da se slaže s promjenom imena jer starijim ljudima sadašnji naziv ne znači puno. 

Jure Šarić naveo je da HDZ podržava i ovaj prijedlog VMO- a, a način na koji će se odraditi treba utvrditi sa službama u gradu. 

Zoran Perić je bio protiv naziva dok nije dobio obrazloženje jer Matiju Gupca treba jako štovati. Kad ste objasnili cijelu priču podržavam vašu inicijativu. 

Vladimir Andrić smatra da bi naziv trebalo promijeniti da se ne gubi izvorno ime. 

Predsjednik je naveo da većina nema ništa protiv da se ime promijeni ali predispozicije za to nismo ispunili. Ako hoćemo to napraviti korektno treba prikupiti dovoljan broj potpisa. 

Jasna Mrkoci zamolila je Vijeće da se složi s promjenom imena kako bi se VMO pozvao na tu odluku prilikom prikupljanja potpisa. 

Zoran Šplajt naveo je da Vijeće može dati inicijativu, a Skupština mijenja naziv. 

Jure Šarić predložio je da se podrži inicijativa građana i da zatražimo od Grada da nam daju uputu koju proceduru treba provesti  za promjenu naziva. 
Slaven Imre dolazi na sjednicu. Sjednici je nazočno 19 članova. 

Predsjednik je zaključio raspravu, pročitao prijedlog zaključka i predložio glasovanje o prijedlogu. 

Konstatira se da je jednoglasno s devetnaest glasova „za“ usvojen slijedeći: 





       Z A K LJ U Č A K 

Vijeće Gradske četvrti Stenjevec suglasno je/ nije suglasno s Zaključkom Mjesnog odbora ¨Matija Gubec¨, KLASA: 026-02/19-002/2417; URBROJ: 251-06-11-1402-19-5, od 27. prosinca 2019., kojim se inicira promjena imena Mjesnog odbora ¨Matija Gubec¨. 
Gordana Osman napušta sjednicu. 

Gosti iz VMO Matija Gubec napuštaju sjednicu. 

Ad/6.
Predsjednik je dao riječ Domagoju Duvančiću voditelju radnog tijela za obavljanje poslova iz područja prometa radi obrazloženja prijedloga. 

Domagoj Duvančić nabrojao je prijedloge radnog tijela za promet s kratkim obrazloženjem. 

Predsjednik je predložio glasovanje o prijedlozima objedinjeno. 

Konstatira se da su jednoglasno s 18 glasova „za“ usvojeni slijedeći zaključci: 

6.1.

       





Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnog ogledala na jugozapadnom dijelu križanja u Ulici Nikole Pavića između brojeva 3 i 5.

 6.2.

      





Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju pješačkog prijelaza u Ulici Vida Došena između brojeva 26 i 31.

6.3.
     





  Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnog ogledala na izlasku iz Ulice Vintgarski put u ulicu I.Poljski put.

  6.4.

    





Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju stupića u Medarskoj ulici kod kućnog broja 54 a.

6.5.

      





 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnog ogledala na križanju ulice Oranice i Štivičkog puta.

6.6.
      





 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnog znaka ¨STOP¨ na izlasku iz ulice Dinarski put u ulicu Oranice.

6.7.
     





 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja za iscrtavanje pješačkog prijelaza i upuštanje rubnjaka na novonapravljenoj pješačkoj stazi između Ulice Matije Ilirika Vlačića i Trga Ivana Kukuljevića, s unutrašnje strane, koja ide prema Trgu Ivana Kukuljevića.
Ad/7. 

 Predstavljanje predmeta organizirano ilegalno odlagalište otpada 

Zoran Perić je u ime radnog tijela za obavljanje poslova iz područja ekologije obrazložio prijedlog. Naveo je da problem ilegalnog odlaganja otpada i spaljivanja još uvijek traje i ništa se ne poduzima. Predložio je da se svim nadležnim institucijama uputi dopis u cilju rješavanja tog problema.

Predsjednik je naveo da je za svaku gradsku četvrt određen jedan djelatnik za probleme oko odlaganja smeća. 

Davor Stanković naveo je da već imamo komunalnog redara i ne bi trebalo angažirati još jednog službenika. 

Predsjednik je zaključio raspravu i  stavio prijedlog na glasovanje. Konstira se da je jednoglasno s 18 glasova „za“ usvojen slijedeći: 

ZAKLJUČAK

Dana 11.veljače 2020. u prostoriji Mjesnog odbora Vrapče jug, Medarska ulica 80b održana je sjednica Radnog tijela za ekologiju s točkom dnevnog reda ilegalno odlagalište otpada na katastarskim česticama 2581, 2532/1, 2480/1, 2644/1, 2450, 2588/1, 2587/1, 2586/1, 2585/1, 2584/1, 2583/1, 2582/1. Radno tijelo donijelo je slijedeće zaključke: 

· Želimo da se predmet ilegalno odlagalište otpada na česticama 2581, 2532/1, 2480/1, 2644/1, 2450, 2588/1, 2587/1, 2586/1, 2585/1, 2584/1, 2583/1, 2582/1 predstavi i pošalje u Antikorupcijsko tijelo Skupštine Grada Zagreba te želimo da se isti očituju o predmetu

· Želimo da se predmet ilegalno odlagalište otpada na česticama 2581, 2532/1, 2480/1, 2644/1, 2450, 2588/1, 2587/1, 2586/1, 2585/1, 2584/1, 2583/1, 2582/1 predstavi i pošalje u Ministarstvo zdravstva te želimo da se isti očituju o predmetu te da se napravi studija navedenog divljeg deponija na zdravlje svih živih bića

· Želimo da se predmet ilegalno odlagalište otpada na česticama 2581, 2532/1, 2480/1, 2644/1, 2450, 2588/1, 2587/1, 2586/1, 2585/1, 2584/1, 2583/1, 2582/1 predstavi i pošalje u Ministarstvo ekologije te želimo da se isti očituju o predmetu

· Želimo da se predmet ilegalno odlagalište otpada na česticama 2581, 2532/1, 2480/1, 2644/1, 2450, 2588/1, 2587/1, 2586/1, 2585/1, 2584/1, 2583/1, 2582/1 predstavi i pošalje u Gradski ured za prostorno uređenje, izgradnju grada, graditeljstvo, komunalne poslove i promet, Sektor za komunalno i prometno redarstvo, Odjel komunalnog redarstva te ih molimo da nas obavijeste kada je planiran početak radova sanacije devastiranog zemljišta.

· Želimo da se predmet ilegalno odlagalište otpada na česticama 2581, 2532/1, 2480/1, 2644/1, 2450, 2588/1, 2587/1, 2586/1, 2585/1, 2584/1, 2583/1, 2582/1 pošalje u Komunalnu službu grada Zagreba sa zahtjevom nadležnom komunalnom redaru da zajedno sa članovima Radnog tijela za ekologiju posjeti navedenu lokaciju kako bi mogli uzeti uzorke sumnjivog otpada za kemijsku analizu.

Ad/8. 
Predsjednik je izvijestio nazočne da je idejni projekat izrađen i prihvaćen i sad bi se trebalo pristupiti izradi glavnog projekta ali to sad stoji. Na sastanku u društvu arhitekata sam imao puno primjedbi na projekat i svi nazočni su bili protiv. Predložio je da se na slijedeću sjednicu pozove predstavnik društva arhitekata i projektant kako bi obrazložili zašto je to najbolji prijedlog. Gradskoj četvrti Stenjevec ne treba objekat od 100.000.000,00 kn. 

Davor Stanković postavio je upit da li je projekt izražen prema prijedlogu koji je usvojen na Vijeću? Ako je projekt rađen prema prijedlogu Vijeća onda ga tako treba izvesti.
Vladimir Ferdelji naveo je da je činjenica da sadašnji dom zdravlja nema kapacitet niti za pola stanovnika gradske četvrti. Ako bi se izgradio odgovarajući objekt treba to pokrenuti. 

Predsjednik je naveo da je dao primjedbu na to da se gradi podrumski prostor jer to poskupljuje projekt. 

Jure Šarić naveo je da projektant nije sam izmislio i crtao podrum. Suvremeni dom zdravlja se mora napraviti jer je to potrebno u četvrti. 

Zoran Šplajt naveo je da je već više puta tražio  da bi na sjednicu trebalo pozvati predstavnike GU za promet radi rješavanja prometne povezanosti gradske četvrti i grada kako bi se utvrdilo zašto je obustavljena izgradnja prometnica prema gradu. 

Jure Šarić naveo je da je vidljivo da se ne može riješiti niti jedan veliki infrastrukturni objekat. S obzirom da Vlada RH podupire ravnomjerni razvoj svih područja predložio je da se ispita kakve mogućnosti postoje da zajedno s Gradom Vijeće pokuša sufinancirati projekat izgradnje doma kulture jer takav objekt nema na području GČ Stenjevec. Bilo bi dobro provesti razgovore na tu temu i vidjeti da li postoje sredstva za to u Ministarstvu regionalnog razvitka. 





Završeno u 19,48 
Napomena: sjednica je fonografski snimana 
Zapisničar:

Jadranka Gobac
Predsjednik

   Vijeća Gradske četvrti Stenjevec
Željko Jeger 
1

